ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 1 /2554เรื่อง การตรวจสอบและการเปิดเผยรายชื่อหน่วยของอีทีเอฟต่างประเทศและการขอจัดสรรวงเงินสําหรับหน่วยของอีทีเอฟต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และโดยที่ข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 24/2553 เรื่อง การไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศ ลงวันที่ 24 ธันวาคม พ.ศ. 2553 กําหนดให้ผู้ที่ประสงค์จะนําหน่วยของอีทีเอฟต่างประเทศมาเสนอขายในประเทศไทย อาจขอให้สํานักงานตรวจสอบหน่วยของอีทีเอฟต่างประเทศว่าเข้าลักษณตามประกาศดังกล่าวหรือไม่ก็ได้ และเพื่อเป็นการควบคุมวงเงินที่ธนาคารแห่งประเทศไทยกําหนดสําหรับการควบคุมการทําธุรกรรมที่เกี่ยวข้องกับเงินตราต่างประเทศ สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มกราคม พ.ศ. 2554 เป็นต้นไปข้อ ๒ ในประกาศนี้ "อีทีเอฟต่างประเทศ" หมายความว่า โครงการจัดการลงทุน (collective investment scheme) แบบ exchange-traded fund ที่จัดตั้งขึ้นตามกฎหมายต่างประเทศ "ตลาดหลักทรัพย์หลัก" (home exchange) หมายความว่า ตลาดหลักทรัพย์ต่างประเทศที่หน่วยของอีทีเอฟต่างประเทศจดทะเบียนซื้อขายอยู่แล้ว และในกรณีที่หน่วยของอีทีเอฟต่างประเทศมีการจดทะเบียนซื้อขายในตลาดหลักทรัพย์มากกว่าหนึ่งแห่ง ให้หมายถึงตลาดหลักทรัพย์ที่อีทีเอฟต่างประเทศระบุว่าเป็นตลาดหลักทรัพย์หลักหมวด ๑ การขอตรวจสอบหน่วยของอีทีเอฟต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ การยื่นคําขอตรวจสอบ\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ให้ผู้ที่ประสงค์จะขอตรวจสอบลักษณะหน่วยของอีทีเอฟต่างประเทศตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศ ยื่นคําขอตรวจสอบต่อสํานักงานเป็นหนังสือ พร้อมทั้งเอกสารหลักฐานดังต่อไปนี้ (1) เอกสารการจัดตั้งอีทีเอฟต่างประเทศดังต่อไปนี้ (ก) กรณีอีทีเอฟต่างประเทศที่เป็นบริษัท ให้ยื่นหนังสือบริคณห์สนธิและข้อบังคับของบริษัท หรือเอกสารการจัดตั้งบริษัทตามกฎหมายของประเทศที่อีทีเอฟต่างประเทศนั้นจัดตั้งขึ้น (ข) กรณีอีทีเอฟต่างประเทศที่เป็นทรัสต์ ให้ยื่นสัญญาก่อตั้งทรัสต์ (2) เอกสารที่ใช้ในการเสนอขายหน่วยของอีทีเอฟต่างประเทศ ทั้งนี้ ตามกฎหมายของประเทศที่หน่วยงานกํากับดูแลต่างประเทศตาม (4) ตั้งอยู่ (3) หลักฐานที่แสดงว่า หน่วยของอีทีเอฟต่างประเทศมีการซื้อขายในตลาดหลักทรัพย์หลักที่เป็นสมาชิกของ World Federation of Exchanges (WFE) (4) หลักฐานที่แสดงว่า อีทีเอฟต่างประเทศและผู้รับผิดชอบในการดําเนินการของอีทีเอฟต่างประเทศ อยู่ภายใต้การกํากับดูแลของหน่วยงานกํากับดูแลต่างประเทศที่เป็นสมาชิกของInternational Organization of Securities Commissions (IOSCO) (5) หนังสือรับรองว่า ผู้รับผิดชอบในการดําเนินการของอีทีเอฟต่างประเทศไม่อยู่ระหว่างถูกสั่งจํากัดการประกอบธุรกิจ พักการประกอบธุรกิจ หรือเพิกถอนการอนุญาตหรือการจดทะเบียนเป็นผู้ประกอบธุรกิจหลักทรัพย์ โดยหน่วยงานกํากับดูแลต่างประเทศ ซึ่งหนังสือรับรองดังกล่าวต้องลงนามโดยผู้รับผิดชอบในการดําเนินการของอีทีเอฟต่างประเทศนั้น หรือในกรณีที่เป็นนิติบุคคลต้องลงนามโดยผู้มีอํานาจลงลายมือชื่อผูกพันนิติบุคคลนั้น(6) หนังสือแต่งตั้งตัวแทนในประเทศไทยของผู้รับผิดชอบในการดําเนินการของอีทีเอฟต่างประเทศให้ผู้ที่ยื่นคําขอตามวรรคหนึ่งชําระค่าธรรมเนียมคําขอตรวจสอบลักษณะหน่วยของอีทีเอฟต่างประเทศ คําขอละ 50,000 บาท ต่อสํานักงานในวันที่ยื่นคําขอตรวจสอบด้วยข้อ ๔ เอกสารหลักฐานที่ผู้ยื่นคําขอยื่นต่อสํานักงานตามข้อ 3 ให้จัดทําเป็นภาษาไทยหรือภาษาอังกฤษก็ได้ ทั้งนี้ หากข้อมูลหรือเอกสารดังกล่าวแปลมาจากข้อมูลหรือเอกสารที่เป็น ภาษาอื่นต้องดําเนินการดังต่อไปนี้ด้วย (1) ดําเนินการให้ผู้แปลรับรองความถูกต้องว่าสาระของการแปลถูกต้องตรงตามสาระของข้อมูลหรือเอกสารที่เป็นต้นฉบับ และ (2) ผู้ยื่นคําขอต้องรับรองว่าสาระของข้อมูลหรือเอกสารที่แปลนั้นเป็นเรื่องที่เกิดขึ้นหรือมีอยู่จริง และมิได้มีการปกปิดข้อเท็จจริงที่พึงเปิดเผย เอกสารที่ยื่นต่อสํานักงานตามวรรคหนึ่ง หากได้จัดทําเป็นภาษาใดในครั้งแรกให้จัดทําโดยใช้ภาษานั้นต่อไปทุกครั้ง เว้นแต่กรณีที่มีเหตุจําเป็นสมควรและได้รับการผ่อนผันจากสํานักงานส่วน ๒ การแจ้งผลการตรวจสอบ และการเปิดเผยรายชื่อหน่วยของอีทีเอฟต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ สํานักงานจะแจ้งผลการตรวจสอบลักษณะหน่วยของอีทีเอฟต่างประเทศภายในสิบวันทําการนับแต่วันที่สํานักงานได้รับคําขอและเอกสารหลักฐานที่ครบถ้วนแล้ว ในการตรวจสอบลักษณะหน่วยของอีทีเอฟต่างประเทศ สํานักงานอาจแจ้งให้ผู้ยื่นคําขอมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด ทั้งนี้ หากผู้ยื่นคําขอดังกล่าวมิได้ปฏิบัติหรือดําเนินการตามที่กําหนดสํานักงานจะถือว่าผู้ยื่นคําขอนั้นไม่ประสงค์จะขอตรวจสอบลักษณะหน่วยของอีทีเอฟต่างประเทศกับสํานักงานอีกต่อไปข้อ ๖ สํานักงานจะเปิดเผยรายชื่อหน่วยของอีทีเอฟต่างประเทศที่ผ่านการตรวจสอบจากสํานักงานว่าเข้าลักษณะตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศไว้เป็นการทั่วไปบนเว็บไซด์ของสํานักงาน เพื่อให้ผู้ลงทุนสามารถตรวจสอบได้ข้อ ๗ ผลการตรวจสอบหน่วยของอีทีเอฟต่างประเทศที่สํานักงานแจ้งตามข้อ 5 และเปิดเผยรายชื่อตามข้อ 6 เป็นการพิจารณาโดยอาศัยข้อมูลที่ปรากฏตามคําขอและเอกสารหลักฐานประกอบคําขอที่ผู้ยื่นคําขอได้ยื่นไว้ต่อสํานักงานเท่านั้น และมิได้เป็นการรับรองว่าอีทีเอฟต่างประเทศดังกล่าวจะมีลักษณะตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศตลอดเวลาที่มีชื่ออยู่ในรายชื่อที่เปิดเผยนั้นข้อ ๘ ในกรณีที่ปรากฏต่อสํานักงานว่า หน่วยของอีทีเอฟต่างประเทศที่ผ่านการตรวจสอบว่าเข้าลักษณะตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศ มีลักษณะไม่เข้าข่ายตามประกาศดังกล่าวอีกต่อไป สํานักงานจะถอดรายชื่อหน่วยของอีทีเอฟต่างประเทศดังกล่าวออกจากรายชื่อที่สํานักงานเปิดเผยไว้ตามข้อ 6หมวด ๒ การขอวงเงิน และจัดสรรวงเงินลงทุนในต่างประเทศสําหรับ หน่วยของอีทีเอฟต่างประเทศที่เสนอขายในประเทศไทย\_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ ให้บุคคลดังต่อไปนี้ ยื่นคําขอวงเงินลงทุนในต่างประเทศเป็นหนังสือต่อสํานักงาน (1) ผู้ที่ประสงค์จะเสนอขายหน่วยของอีทีเอฟต่างประเทศต่อผู้ลงทุนในประเทศไทย หรือ (2) ผู้ที่จะนําหน่วยของอีทีเอฟต่างประเทศเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย การยื่นคําขอตามวรรคหนึ่ง ผู้ยื่นคําขอจะยื่นพร้อมกับคําขอตรวจสอบลักษณะหน่วยของอีทีเอฟต่างประเทศตามข้อ 3 ก็ได้ข้อ ๑๐ สํานักงานจะจัดสรรวงเงินลงทุนในต่างประเทศสําหรับหน่วยของอีทีเอฟต่างประเทศที่ยื่นคําขอตามข้อ 9 เมื่อมูลค่าหน่วยของอีทีเอฟต่างประเทศที่จะเสนอขายยังอยู่ในวงเงินที่ธนาคารแห่งประเทศไทยกําหนดสําหรับการควบคุมการทําธุรกรรมในตลาดทุนที่เกี่ยวข้องกับเงินตราต่างประเทศ และสํานักงานได้ตรวจสอบแล้วว่า หน่วยของอีทีเอฟต่างประเทศเข้าลักษณะตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศข้อ ๑๑ ในกรณีที่เป็นการยื่นคําขอจัดสรรวงเงินลงทุนในต่างประเทศสําหรับหน่วยของอีทีเอฟต่างประเทศที่มีการเปิดเผยรายชื่อตามข้อ 6 แล้ว สํานักงานจะแจ้งผลการจัดสรรวงเงินลงทุนในต่างประเทศภายในสามวันทําการนับแต่วันที่สํานักงานได้รับคําขอ แต่ในกรณีเป็นคําขอที่ ยื่นมาพร้อมกับคําขอตรวจสอบลักษณะหน่วยของอีทีเอฟต่างประเทศ สํานักงานจะแจ้งผลการจัดสรรวงเงินพร้อมกับผลการตรวจสอบลักษณะหน่วยของอีทีเอฟต่างประเทศข้อ ๑๒ ในกรณีที่ปรากฏต่อสํานักงานว่า หน่วยของอีทีเอฟต่างประเทศที่ได้รับจัดสรรวงเงินลงทุนในต่างประเทศจากสํานักงานแล้ว ไม่สามารถเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยได้ภายในระยะเวลา 2 เดือนนับแต่วันที่ได้รับแจ้งผลการจัดสรรวงเงินดังกล่าวจากสํานักงาน ให้ถือว่าการได้รับจัดสรรวงเงินดังกล่าวสิ้นสุดลงผู้มีอํานาจลงนาม - ประกาศ ณ วันที่ 4 มกราคม พ.ศ. 2554 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์รองรับการขอตรวจสอบและค่าธรรมเนียมคําขอ การตรวจสอบ และการเปิดเผยรายชื่อหน่วยของอีทีเอฟต่างประเทศที่เข้าลักษณะตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วย การเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศ รวมทั้งการขอจัดสรรวงเงินที่ธนาคารแห่งประเทศไทยกําหนดสําหรับการควบคุมการทําธุรกรรมที่เกี่ยวข้องกับเงินตราต่างประเทศ จึงจําเป็นต้องออกประกาศนี้